פול ורלן

פול-מארי ורלן (בצרפתית: Paul-Marie Verlaine; 30 במרץ 1844 – 8 בינואר 1896) הוא מגדולי משורריה של צרפת.

קורות חייו ושירתו
ורלן נולד בעיר מץ, ולאחר לימודיו בפריז המשיך לעבודה במגזר הציבורי. הוא החל בכתיבת שירה בגיל צעיר, והושפע בעיקר מתנועת המשוררים הצרפתית מאסכולת הפארנאס, וממנהיגה שארל מארי רנה לקונט דה ליל.

אוסף שיריו הראשון שהוצא לאור, "Poèmes saturniens" (פורסם ב-1867) מיצב את ורלן כמשורר הומוסקסואל מקורי ומבטיח, על אף שזכה לביקורת מידי שארל אוגוסטן סנט-בב, מבקר השירה המפורסם. חייו הפרטיים של ורלן נראים בבירור בשיריו, החל מאהבתו (האפלטונית) למתילד מוטה (שהייתה מאוחר יותר לאשתו) וכלה בעזיבת משפחתו למען מאהבו, המשורר הצעיר ארתור רמבו, שאיתו ניהל רומן סוער.

ורלן אהב לשכב עם גברים ואהב את הטיפה המרה. באחד מהתקפי הזעם שלו בזמן שכרות ירה ברמבו ופצע אותו בפרק כף ידו. ורלן נעצר ונכלא במונס שבבלגיה. בעת שהותו בכלא היה לנוצרי קתולי. השפעת אירועים אלו ניכרת בעבודתו מאותה תקופה, Romances sans paroles ("שירי אהבה ללא מילים").

לאחר שחרורו נסע ורלן לאנגליה, שם עבד כמורה ופרסם אוסף שירים מצליח נוסף, שנקרא Sagesse (בצרפתית: "חוכמה"). הוא חזר לצרפת ב-1877, ושימש כמורה לאנגלית בעיר רת'ל. ורלן התאהב באחד מתלמידיו, לוסיאן לטינואה, אשר היה להשראה למספר שירים נוספים. לטינואה עצמו מת זמן קצר לאחר מכן מטיפוס הבטן.

ב-1884 טבע פול ורלן את הקטגוריה "משוררים מקוללים", שנעשתה עם השנים כינוי רווח לטיפוס המשורר הדחוי והמרדן, החי חיים פרובוקטיביים ומסוכנים ושאינו זוכה להכרה אלא אחרי מותו.

בשנותיו האחרונות הידרדר ורלן לאלכוהוליזם ולעוני, וכתוצאה מכך איבד את שפיותו. הוא נפטר ב-1896 ונקבר בבית הקברות Cimetière des Batignolles בפריז.

תרגומים לעברית
המקוללים, משירי שארל בודלר, פול ורלין, ארתור רמבו, הביאם לדפוס יונה דוד, תל אביב, עקד, 1961
"עלה עלי כמו אשה" ו"ישבנו בקפה מלא מטומטמים", שני שירים מאת פול ורלן, מתוך הקובץ HOMBRES, תרגם לעברית: דורי מנור, בתוך: "מיעוט", שירים ותרגומי שירה, הקיבוץ המאוחד 2001
Mille e Tre ו"אל תחרף, פייטן", שני שירים מאת פול ורלן, תרגם לעברית: דורי מנור, בתוך: "בריטון", שירים ותרגומי שירה, אחוזת בית, 2005
 פול ורלן, 67 שירים, תרגם לעברית: עמינדב דיקמן, הוצאת כרמל, 2010
 פול ורלן, שיר סתיו, תרגם לעברית: זאב ז'בוטינסקי, בתוך: ז'בוטינסקי, כתבים: שירים, עמודים סא–סג
 פול ורלן, תכלת השחק, תרגמה לעברית: רחל המשוררת

שירים של ורלן בעברית
שעת הרועהמצרפתית: אברהם עוז

הַסַּהַר מַאֲדִים בְּעַרְפִּלֵּי הָאֹפֶק.בָּאֵד הַמְחוֹלֵל הַכָּר בְּאִבְכָתוֹיָנוּם, וּצְפַרְדְּעוֹן יַשְׁמִיעַ צִוְחָתוֹבִּירַק הַגֹּמֶא מְסֻחְרָר הַדֹּפֶק.פִּרְחֵי הַמַּיִּם כְּבָר סוֹגְרִים אֶת הֶעָלִים,וּבַמֶּרְחָק הַצַּפְצָפוֹת בְּטוּר צָפוּףרוֹשְׁמוֹת צִלְלֵיהֶן בְּקַו זָקוּף.לְעֵבֶר הַחֹרְשׁוֹת נָעִים הַגַּחְלִילִים.הַיַּנְשׁוּפִים מִתְעוֹרְרִים, וְהַךְ דּוּמָםבְּאֹפֶל הָאַוִּיר בְּכַנְפֵיהֶם הוֹלְמִים,וּבָרָקִיעַ שְׁלַל אוֹרוֹת נַעֲלָמִים.חִוֵּר מוֹפִיעַ נֹגַה, לַיְלָה קָם.

ראו גם
ליקוי מאורות

קישורים חיצוניים

 מאמר על חייו של ורלן ועל "שיר סתיו" שלו מאת ד"ר אורנה ליברמן



 אלי הירש, על פול ורלן, '67 שירים', ידיעות אחרונות, 21 במאי 2010










הערות שוליים

קטגוריה:משוררים צרפתים
קטגוריה:מורים ללטינית
קטגוריה:מורים לאנגלית
קטגוריה:משוררים להט"בים צרפתים
קטגוריה:כותבי מכתבים
קטגוריה:ביסקסואלים צרפתים
קטגוריה:צרפתים שנולדו ב-1844
קטגוריה:צרפתים שנפטרו ב-1896